लखनऊ. उत्तरप्रदेश के कई जिलों में बीते 10 दिन से भारी बारिश हो रही है। गंगा, सरयू समेत ज्यादातर नदियां उफान पर हैं। वाराणसी में गंगा का जलस्तर तेजी से बढ़ रहा है, जो खतरे के निशान से अभी पांच मीटर कम है। बुधवार को गंगा घाटों के किनारे बने कई मंदिर डूब गए। मौसम विभाग ने प्रदेश के कुछ हिस्सों में शुक्रवार तक भारी बारिश का अलर्ट जारी किया है। जुलाई की शुरुआत से अब तक बारिश और बिजली गिरने से 162 लोगों की मौत हो चुकी है। इनमें से 106 जानें पिछले सात दिन में गईं।